kardosdrur/scandi-wiki huggingface dataset:
Marcus Lantz

Marcus Lantz (født 23. oktober 1975) er en svensk tidligere fodboldspiller. Lantz' foretrukne placering på banen var som central midtbanespiller. Tidligere klubber er Ifö/Bromölla, Helsingborg, Torino, Hansa Rostock. Fra den 1. juli 2005 begyndte Lantz at spille for Brøndby IF på en kontrakt gældende for 3 år, men Lantz opnåede aldrig større succes i klubben, og han skiftede herefter tilbage i Helsingborgs IF. Han nåede dog at gøre omverdenen(og specielt pressen) opmærksom på, alle de problemer han mente der var i klubben på dette tidspunkt. 

I januar 2011 skiftede han til Landskrona.

Eksterne henvisninger 

Fodboldspillere fra Sverige
Fodboldspillere fra Helsingborgs IF
Fodboldspillere fra FC Hansa Rostock
Fodboldspillere fra Brøndby IF
Fodboldspillere fra Landskrona BoIS
Torben Hundahl

Torben Peter Hundahl (født 16. juni 1945 i Holstebro død  2. oktober 1989) var en dansk skuespiller, speaker og lydbogsindlæser, der optrådte på forskellige scener i København og Ålborg. Han opnåede kun en forholdsvis kort filmkarriere, da han allerede i 1981 valgte at stoppe som skuespiller efter at have afsluttet indspilningerne af sin sidste film.

Filmografi 
 Farlig sommer – 1969
 Tintomara – 1970
 Revolutionen i vandkanten – 1972
 Præsten i Vejlby – 1972
 Flugten – 1973
 Kun sandheden – 1975
 Gangsterens lærling – 1976
 Hvem myrder hvem? – 1978
 Lille spejl – 1978
 Krigernes børn – 1979
 Kidnapning – 1982

Referencer

Eksterne henvisninger 
 
 

Skuespillere fra Danmark
Lydbogsindlæsere
Personer fra Holstebro
Asbjørn Sennels

Asbjørn Sennels (født 17. januar 1979, død 9. juli 2023) var en dansk professionel fodboldspiller. Han stoppede sin karriere i juni 2012 efter at have spillet et halv år som amatørspiller i Viborg FF efter i første omgang at have stoppet sin karriere i 2010. Han er opvokset i Aarhus-bydelen Brabrand.

Karriere 
Som venstrebensspiller foretrak Sennels at spille på venstresiden, helst som venstreback. Tidligere klubber er Brabrand, Skovbakken og Brøndby IF.

Positionen som landsholdets venstreback har igennem tiderne været det danske landsholds akilleshæl. Derfor havde mange fodboldeksperter store forhåbninger til Asbjørn Sennels, da han formåede at opretholde et højt niveau på Viborg FFs Superligahold i det 21. århundredets spæde år. Grundet de gode præstationer fik Sennels landsholdsdebut den 20. august 2003 i hjemmekampen mod Finland . Efterfølgende fungerede Sennels som perifer landsholdsspiller.

Gennem sit nationale og internationale gennembrud fik Brøndby øjnene op for Sennels' egenskaber, og han blev hentet til vestegnsklubben med store forventninger i vinteren 2004 . Forventningerne er dog ikke blevet indfriet startende med en katastrofal indsats i Brøndbys 1-6 hjemmenederlag til Esbjerg i forårspremieren 2004. Sennels fik en hård medfart af Brøndbys fanskare, og han blev aldrig accepteret fuldt ud.. 

Sennels' tid i Brøndby bar præg af en udviklingsmæssig stagnation. Han mistede sin stamplads i Brøndbys startopstilling samt sine positioner som henholdsvis A-landsholdsspiller og ligalandsholdsspiller. I sommeren 2007 skiftede han tilbage til sin gamle klub, Viborg FF.

I sommeren 2010 indstillede Sennels sin professionelle karriere, efter at Viborg FF ikke ville forlænge hans kontrakt.

Siden spillede han som amatør i Serie 2-klubben i Tjele Vest Sport, inden han gjorde comeback med en amatøraftale med sin tidligere klub Viborg FF i foråret 2012. Sideløbende skulle Sennels arbejde omkring talentarbejdet i klubben. Efter en succesfuld halvsæson i klubben indstillede Sennels endeligt sin karriere i juni 2012, da det ikke kunne lade sig gøre at kombinere fodbolden med fuldtidsarbejde som gymnasielærer.

Privatliv 

Han er barnebarn af organisten og komponisten Richard Sennels.

Asbjørn Sennels blev i 1998 student fra Århus Statsgymnasium, og har sideløbende med sin fodboldkarriere uddannet sig til cand.mag. i idéhistorie og kunsthistorie ved Aarhus Universitet .

Død 
Efter et kortvarigt kræftforløb døde Sennels 9. juli 2023. Sennels efterlod ved sin død kone og to børn.

Referencer

Eksterne henvisninger 

 
 Asbjørn Sennels' profil på Viborg FFs hjemmeside

Fodboldspillere fra Danmark
Fodboldspillere fra Viborg FF
Fodboldspillere fra Brøndby IF
Fodboldlandsholdsspillere fra Danmark
Fodboldspillere fra IK Skovbakken
Personer fra Aarhus
Gymnasielærere fra Danmark
Politikere fra Det Konservative Folkeparti
Louise Mieritz

Louise Mieritz (født 30. april 1971 i Aarhus) er en dansk skuespillerinde, der blev uddannet fra Statens Teaterskole i 1994. Hun debuterede i forestillingen Gasolin på Dr. Dante i 1994 og var samme år med til at stifte kvinde-satiregruppen Emmas Dilemma. Siden har hun haft roller i stykker på bl.a. Husets Teater, Kaleidoskop, Betty Nansen, Dr. Dante, Edison, Grønnegaards Teatret, Zirkus Nemo med Søren Østergaard, Den eneste ene-musical i Forum. 

I 2006 skrev hun sange med kollegerne Tammi Øst og Trine Dyrholm til deres teaterkoncert K.R.O.P. på Bellevue Teatret. På tv har man kunnet opleve hende i serierne Edderkoppen, Hjerteafdelingen, Emmas Dilemma, Nikolaj og Julie og i børneserien Max. Har arbejdet med Lars von Trier i Idioterne og Direktøren for det hele. I Hvordan vi slipper af med de andre fra 2007 spillede hun Sidse, en super ambitiøs jurist, der ville redde alle den danske befolknings "sociale tabere". I 2004 var hun Lisbeth Knudsen, Simon Spies privatsekretær, i stykket Simon på Østre Gasværk hvor hun også i 2006 var en af sangerne i Gasolin' teaterkoncert.

Sammen med Ditte Hansen har hun skrevet tv-komedieserien Ditte & Louise, som har de to skuespillere i hovedrollerne. Serien blev sendt med otte afsnit i 2015 og otte nye i 2016 på DR.

Filmografi (udvalg)

Film

Tv-produktioner

Ekstern henvisning 
 

Skuespillere fra Danmark
Personer fra Aarhus
Personer i Kraks Blå Bog
Robert for årets kvindelige hovedrolle – tv-serie
Den store dag

Den store dag er en dansk film fra 2005, instrueret af Morten Arnfred efter manuskript af Ina Bruhn.

Medvirkende
Louise Mieritz
Henrik Prip
Christian Tafdrup
Nikolaj Steen
Trine Dyrholm
Martin Brygmann
Lærke Winther Andersen
Birthe Neumann
Mette Horn
Cecilie Frøkjær

Eksterne henvisninger
 

Spillefilm fra Danmark
Danske film fra 2005
Film instrueret af Morten Arnfred
Dansksprogede film
Danske Billeder for Skole og Hjem

Danske Billeder for Skole og Hjem er et værk, bestående af 7 bind, udgivet af Theodor Siersted i årene 1895-99. Værket indeholder billeder og illustrationer fra Danmark og dens kolonier. De forskellige billeder er hentet fra bl.a. Illustreret Tidende, Ude og Hjemme og andre af forlagets skrifter.

De 7 bind repræsenterer hver en egn af Danmark.

De 7 Bind 
 I. Nordlige Sjælland: Kjøbenhavns Amt, Frederiksborg Amt og Holbæk Amt. Udgivet 1895.
 II. Sydsjælland og Bornholm: Sorø Amt, Præstø Amt og Bornholms Amt. Udgivet 1895.
 III. Møen (af Præstø Amt) samt Lolland-Falster og Den Fynske Øgruppe: Maribo, Svendborg og Odense Amt. Udgivet 1896.
 IV. Jylland I. Vejle Amt, Ribe Amt, Ringkjøbing Amt, Aarhus Amt. Udgivet 1896.
 V. Jylland II. Viborg Amt, Randers Amt, Aalborg Amt, Thisted Amt, Hjørring Amt. Udgivet 1897.
 VI. Færøerne, Island, Grønland og Dansk Vestindien. Udgivet 1899.
 VII. Kjøbenhavn og Frederiksberg. Udgivet 1899.

Historiebøger
Rocky

Rocky er en amerikansk film fra 1976 med Sylvester Stallone, som også har skrevet manuskriptet, i hovedrollen, som en middelmådig bokser, der får sin store chance da han får en kamp om verdensmesterskabet. Filmen var nomineret til 11 oscars og vandt de tre, bl.a. prisen for bedste film og bedste instruktion.

Eftersom filmen blev en stor succes, er der blevet produceret flere fortsættelser: Rocky II, Rocky III, Rocky IV, Rocky V, Rocky Balboa og den seneste Creed som er fra 2015.

Budskabet i Rocky er, at alle får sin chance, hvis de ønsker det og lever op til sin drøm.

Handling 

I november, 1975 arbejder Rocky Balboa (Sylvester Stallone) som en alt for sød indsamler for låne-hajen Anthony Gazzo (Joe Spinell) og er bokser på deltid. Han bor i Kensington, der er nabolag til Philadelphia. Verdensmesteren i sværvægtsboksning, Apollo Creed ( Carl Weathers) vil lade en amatørbokser møde ham i ringen nytårsdag 1976, for at kunne prøve at få titlen og fordi han kan lide Rocky's kælenavn, "The Italian Stallion". Rocky bliver udvalgt til at bokse mod Apollo. Til at starte med har Rocky ikke lyst til at bokse mod Apollo, men efter en kort stund får Mickey, der er tidligere Bantamvægt-kæmper, overtalt ham til at gå i ringen. Efter benhård træning står Rocky endelig klar som titelmodstander. Men for Apollo bliver dette en langt mere vanskelig kamp end det han først havde troet. Med Rocky`s utrolige viljestyrke, holder han ud, og giver sig aldrig.

Rollebesætning 
 Sylvester Stallone som Rocky Balboa
 Talia Shire som Adrian Pennino
 Burt Young som Paulie Pennino
 Carl Weathers som Apollo Creed
 Burgess Meredith som Mickey Goldmill

Eksterne henvisninger 
 

Dramafilm fra USA
Amerikanske film fra 1976
Oscar for bedste film
Golden Globe for bedste film - drama
Boksefilm
Engelsksprogede film
Odder Gymnasium

Odder Gymnasium er et gymnasium beliggende i Odder.
Amtsgymnasiet i Odder er opført i perioden 1979-81 og den første årgang dimitteredes i juni 1982.
Årgange har 5-6 klasser. Gymnasiet blev selvstyrende fra 1. januar 2008.

Gymnasier i Danmark
Gymnasium
Etableret i 1981
Rocky (flertydig)

Rocky har flere betydninger:

 Rocky (tegneserie) – en svensk tegneserie.
 Rocky (filmserie)
 Rocky – en amerikansk film om den fiktive bokser Rocky Balboa
 Rocky II – en amerikansk film i serien om Rocky
 Rocky III – en amerikansk film i serien om Rocky
 Rocky IV – en amerikansk film i serien om Rocky
Telemarkskanalen

Telemarkskanalen er et nyere navn på to af Telemarks tre kanaler med sluseanlæg. «Norsjø-Skienkanalen», med sluserne i Skien og ved Løveid blev bygget i perioden 1854–1861, og er den ældste af de to kanaler. Den anden oprindelige kanal – «Bandak-Norsjøkanalen» – blev åbnet i 1892. I Europa blev denne kanal betegnet som det «ottende vidunder» da den var færdig. Kanalen blev bygget til transport af varer og passagerer, tømmerflådning og for at hindre oversvømmelse.

Telemarkskanalen består af 18 slusekamre, er 105 km lang og har en højdeforskel (løftehøjde) på 72 m.
Det største sluseanlæg er Vrangfoss som har fem slusekamre og en løftehøjde på 23 m. 
Passagerbådene «Henrik Ibsen» og «Victoria» går i turisttrafik fra Skien til Dalen i Tokke kommune. «Victoria» har sejlet på Telemarkskanalen siden 1882.

Den tredje af kanalerne i Telemarken er Storstraum-Småstraumkanalen, som forbinder Vråvatn med Nisser i Arendalsvassdraget.

Sluseoversigt:

Maksimummål for trafik i Telemarkskanalen:

Se også 

 Haldenkanalen
 Soot-kanalen

Eksterne henvisninger 

 Telemarkskanalen

Vandløb i Vestfold og Telemark
Kanaler i Norge
Nome
Carcassonne (flertydig)

Carcassonne kan have forskellig betydning:

 Carcassonne – by i Frankrig.
 Carcassonne (spil) – tysk spil fra 2001.
 Carcassonne (novelle) – novelle, fra 1931, af den amerikanske forfatter William Faulkner.
Boldklubben Avarta

Boldklubben Avarta er en fodboldklub beliggende i den københavnske forstad Rødovre. Klubben spiller i sæsonen 2018-19 i 2. division Øst.
Klubben blev stiftet i 1953 under navnet Rødovrevejens Boldklub. I sæsonen 2006-07 spillede klubben i Danmarksseriens Pulje 1 efter at klubben rykkede ud af 2. division Øst i sæsonen 2005-06. Klubben spiller sine hjemmekampe på opvisningsbanen i Espelundens Idrætsanlæg, der har en kapacitet på 6.000 tilskuere. Efter to sæsoner i Danmarksseriens Pulje 1 lykkedes det Avarta at rykke op som nummer et.

Klubben har i en periode spillet i 1. division, men har lidt under manglende økonomi, hvilket har gjort det svært at holde på de bedste spillere. Klubbens bedste resultat i Landspokalturneringen er en semifinaleplads i 1982, hvor den blev slået 3-0 af B.93 på Østerbro Stadion.

Nuværende trup 
Spillertrup Sæson 20/21 - 2.Division, Gruppe 2

Tidligere spillertrup 

Spillertrup Sæson 2018/19

Ekstern kilde/henvisning 
 Boldklubben Avartas officielle hjemmeside

Noter 

Fodboldklubber under DBU Sjælland
Rødovre
Etableret i 1953
Espelundens Idrætsanlæg

Espelundens Idrætsanlæg er et kommunalt fodboldanlæg beliggende i den sydvestlige del af Rødovre langs med Vestvolden. Fodboldanlægget består af en opvisningsbane på 105 x 68 meter med en tribune, et cafeteria, syv fodboldbaner, tre grusbaner, tre podefodboldbaner, seks minifodboldbaner og en rullehockeybane. Opvisningsbanen benyttes som hjemmebane for Boldklubben Avarta og Islev Boldklub, som har deres klublokaler omtrent 100 meter nordøst fra stadion. Opvisningsbanen har en kapacitet på 6.000 tilskuere, hvoraf 460 pladser er overdækkede siddepladser. Tilskuere kan stå rundt om banen eller sidde på den græsbeklædte jordvold, som omkrandser hele opvisningsbanen.

Anlæggets boldbaner anvendes desuden som reservehjemmebane af fodboldafdelingen i Gymnastik- og Idrætsforeningen Orient.

Referencer 

Fodboldstadioner i Danmark
Rødovre
Bygninger, konstruktioner og anlæg i Rødovre Kommune
Ahmadiyya

Ahmadiyya-bevægelsen er en reformistisk og messiansk muslimsk bevægelse, som blev stiftet i 1889 af Mirza Ghulam Ahmad fra Qadian (1835-1908) i den nuværende indiske delstat Punjab. Mirza Ghulam Ahmad proklamerede at han var den lovede Mahdi og Messias, som samtlige verdensreligioner har ventet på.

Forhold til muslimske hovedretninger 

Ahmadiyya-bevægelsen anses af tilhængerne for at være en reformert islam, mens traditionelle muslimske retninger anser ahmadiyyaerne for at være kættere. Det skyldes bl.a., at de regner Ahmad som en profet og dermed modsat de fleste muslimer ikke anerkender Muhammed som den sidste profet ("Profeternes Segl").

Bevægelsen flyttede til Pakistan, da landet blev oprettet som en selvstændig stat i 1947, men er blevet forfulgt og diskrimineret i landet. Således er det i Pakistan ikke tilladt for medlemmer af Ahmadiyya-bevægelsen at kalde sig for muslimer eller at referere til deres religiøse retning som islam. Det er medvirkende til, at bevægelsens leder i dag findes i London.

Holdninger 

Ahmadiyya anser i modsætning til traditionel islam missionsvirksomhed for at være en central aktivitet. Bevægelsen tager stærkt afstand fra alle former for voldelig adfærd og opfatter religionsfrihed for alle religioner som en mærkesag.

Ahmadiyya i Danmark 

Ahmadiyya-missionen nåede Skandinavien i 1950'erne, hvor bl.a. danskeren Svend Aage Madsen konverterede, hvorefter han tog navnet Abdus Salam Madsen. Ahmadiyya-bevægelsen har en moské i Hvidovre, Nusrat Djahan-moskeen. Det er Danmarks første moske, der er bygget til formålet. Den stod færdig i 1967, samme år som Ahmadiyya-bevægelsen første gang udgav Salam Madsens danske oversættelse af Koranen.

Ahmadiyya-bevægelsen er generelt optaget af aktiviteter i den ydre verden, hvilket også er karakteristisk for de danske ahmadiyyaer. Eksempelvis inviteres politikere og journalister og andre interesserede til åbne og tværreligiøse arrangementer i moskeen i Hvidovre. Siden 2011 har det været en fast tradition, at frivillige fra Nusran Djahat Moskeen i Hvidovre nytårsdag rydder op på Rådhuspladsen i København efter gårsdagens nytårsfejring. Menigheden har startet initiativet "Muslimer for Fred", som via forskellige aktioner arbejder for at forebygge vold og radikalisering i samfundet.

Kilder

Eksterne henvisninger 

 Internationale officielle hjemmeside

Islam
Religiøse reformbevægelser
Kanonkongen

Kanonkongen (født 7. september 1977 i Stege, Møn) som lyder det borgelige navn Jesper Holm, er dansk autodidakt journalist og radiovært.

Han er i dag vært på DR P4 programmet Povlsen & Holm.

Var i perioden 2014-2016 vært på DR P3s sportsprgram LIGA og 90'er festen på P3 med Henrik Povlsen.
Var indtil 26. marts 2010 en af radioværterne på DR P3s prisvindende morgenprogram Go'morgen P3 (Zulu Awards for Bedste Radioprogram 2010, Prix Radio: Årets Morgenshow 2009 og Prix Radio: Årets Radioprogram 2008).

Han startede på radioprogrammet Katapult i 1999, som senere skiftede navn til Povlsen, Breinholt og Søn, hvor han var "Søn".
Sendte i samme periode radio fra havnen i Ishøj (Kiosk) med Poul Glargaard og Frode Munksgaard.

Radio / P3 
Det var på P3 at han fiik tilnavnet "kanonkongen", da Jesper Holm gerne have et navn, som folk kunne huske og som han selv fortæller:" Jeg var lige kommet fra militæret, og der præsterede jeg rent faktisk at vælte i en pansret mandskabsvogn," fortæller Jesper Holm til Århus Stiftstidende. "Det var mig, der kørte. Vi var på vej op ad en bakke, og jeg kunne kun se himmel. På et tidspunkt kunne jeg mærke, at bælterne ikke kørte i hjulsporet. Jeg forsøgte at finde sporene igen, men med det resultat, at vi skred ned ad bakken, og vognen væltede. Derfor syntes Henrik (Henrik Povlsen. /red), at jeg skulle hedde Kanonkongen." 
 Katapult
 Povlsen, Breinholt & Søn
 Go morgen P3
 Hængepartiet
 Radioens efterretningstjeneste
 50 år med P3
 90'er festen
 LIGA

BørneTV 
Han har desuden medvirket i en serie børne-tv med Sine Skibsholt Fandango som den sure nabo Hr. Pedersen og på DR Ultra "Lokummet brænder".

Konferencier 
Kanonkongen/Jesper Holm har desuden været konferencier på Grøn Koncert i 2008, 2009, 2010, 2011 & 2012.

Han har desuden været konferencier på Smukfest i Skanderborg siden 2004. (Starfighter, P3 scenen og P3's 50 års fødselsdagskoncert)

Eksterne kilder/henvisninger 

 Berlingske
 Bank TV - Iben plus
 Jyske Bank TV - 90'er festen på Smukfest 2011
 Jyske Bank TV - 90'er festen i quiz på Smukfest 2010
 Jyske Bank TV - Konferencier på Smukfest 2010
 Jyske Bank TV - Scenebattle på Smukfest 2009
 2013 - P3 50 år 
 90 'er festen 2010 på Smukfest optakt 
 Søndagsavisen 2013
 90'er festen til Jelling Musikfestival 
 Danmarksindsamlingen
 CD-udgivelsen
 Bog-udgivelsen
 Go morgen P3 i Afrika 
 Farvel til Go morgen P3 
 Woman Speed-date 

Radioværter fra Danmark
Ansatte i DR
Si (filter)

En si eller sigte er en beholder med huller i, som gør det muligt at filtrere en delmængde fra en mængde. Hvilken delmængde, der filtreres fra, afhænger af siens hullers størrelse og form.

Et dørslag (af plattysk Dörschlach (gennemslag) svarende til højtysk Durchschlag) er en type skålformet si, gerne med større huller.

En si i en sandkasse kan for eksempel skille de små sandkorn fra de større. En pastasi kan bruges til at hælde kogt pasta og vand i, så vandet løber igennem sien og pastaen bliver liggende.

En si er også et slangudtryk for en målmand, der er særligt dårlig til at forhindre modstanderens skud i at gå i mål.

Dørslag er blevet godkendt som religiøs hovedbeklædning i Tjekkiet.

Reference 

Laboratorieudstyr
Køkkenredskaber
Knibning (plantedyrkning)

Knibning er en beskæringsmetode, der bruges på urteagtige planter, eller på de urteagtige dele af træagtige planter (ofte étårsskuddet). Metoden kaldes "knibning", fordi den tidligere har været udført ved hjælp af fingrene. 

Selv om man stadig bruger fingrene lejlighedsvis, vil man ofte foretrække at bruge et værktøj, en saks eller en kniv, til arbejdet. Dels er det hurtigere, og dels undgår man problemer med arbejdsmiljøet. Mange planter indeholder nemlig stoffer, som er ætsende eller eksemfremkaldende, og det giver problemer, når man kniber samme art i timevis.

Håndværksudtryk
Grundforskning

Grundforskning er forskning med henblik på at erhverve ny viden og indsigt uden primært sigte på bestemte praktiske mål eller anvendelser. Grundforskning danner som hovedregel fundament for mere specialiserede former for forskning, herunder nicheforskning og anvendt forskning, og under visse omstændigheder kan grundforskningen komme til at stå i modsætning til specielt anvendt forskning. Dette er først og fremmest tilfældet i perioder, hvor tildeling af offentlige forskningsmidler er knappe eller rammes af decideret økonomiske nedskæringer. I sådanne situationer øges risikoen for at modsætningerne skærpes mellem grundforskningen og den anvendte forskning, da det i sådanne situationer ofte er den anvendte forskning, der er i stand til at tilegne sig en overvægt af de knappe ressourcer i kraft af de økonomiske indtjeningsmuligheder, der i højere grad er tilknyttet den anvendte forskning. En sådan nedskæring af midler til grundforskningen har som umiddelbar konsekvens, at det forskningsmæssige og videnskabelige grundlag, som al specialiseret forskning er baseret på, vil udsættes for en generel forringelse. Dette dilemma er et ofte tilbagevendende problem for grundforskningen, som det kræver en stor og bred politisk opbakning for at imødegå. Derudover er der etisk dilemma om hvordan forskningen anvendes til gavn eller skade for verden.

Kilder

 Finansministeriet 

Videnskab
Anvendt forskning

Anvendt forskning eller anvendt videnskab er arbejde af original karakter med henblik på at erhverve ny viden og indsigt – først og fremmest med sigte på bestemte praktiske mål og anvendelser. Anvendt forskning svarer i mange henseender til aktionsforskning, og den bygger på grundforskning, som den til gengæld står i modsætning til – politisk og bevillingsmæssigt.

Kilder 
 Forskningens finanslov 2005 bilag 1

Naturvidenskab
Videnskab
Anvendt videnskab
69 (flertydig)

69 har flere betydninger:
 69 – året e.Kr.
 69 f.Kr.
 69 (tal) – tallet
 69 (stilling) – seksuel position
 Jagtvej 69 – 69 er Ungdomshusets "logo"
 69 (dokumentarfilm) – dansk dokumentarfilm fra 2008 om Ungdomshuset dansk dokumentarfilm fra 2008 instrueret af Nikolaj Viborg
69 (stilling)

69 er en sexstilling hvorved partnerne oralt stimulerer hinandens kønsorganer samtidigt.

Se også 
 Fellatio
 Cunnilingus
 Anilingus
 Oralsex

Eksterne henvisninger 

Sexologi
Cover

Cover har flere betydninger:

 Cover (notat) – indenfor den offentlige administration er et cover eller en covernote forsiden til et notat på flere sider.
 Omslag
 Coverversion – indspilning af et musikstykke, som oprindeligt er udført af en anden gruppe eller kunstner
 Cover (album) – titlen på den tyske rocksanger Nenas dobbeltalbum fra 2008.
 Cover (magasin) – navnet på et dansk modemagasin.
Årets Profiler

Årets Profiler i henholdsvis Superligaen, 1. division og 2. division kåres af spillerne selv i de respektive divisioner. Kort forinden Årets Fodboldfest afgiver spillerne deres stemmer på den spiller i egen division de finder bedst, mest værdifuld og/eller mest iøjnefaldende. Spillerforeningen (SF) har uddelt disse priser.

Fra 2006 begyndte TV 2 i samarbejde med Dansk Boldspil-Union at lave deres egen "årets fodboldspiller"-titel som en del af FodboldGalla 2006.

Superligaen

Divisionsrækkerne

Ekstern kilde/henvisning 
 Spillerforeningens officielle hjemmeside
 www.dbu.dk 

Kåringer i dansk fodbold
Årets Kvindelige Fodboldspiller

Årets Kvindelige Fodboldspiller kåres i to forskellige sammenhænge, den ene gang er det Spillerforeningen og Hessel HiRE der står for uddelingen af prisen som Årets Kvindelige Fodboldspiller, og her er foretages kåringen af spillerne i 3F Ligaen. Prisen overrækkes ved årets sportsgalla, der vises i TV. Den anden pris uddeles af DBU ved Dansk Fodbold Award.

Årets kvindelige fodboldspiller, kåret af Spillerforeningen

Kilde:

Årets kvindelige fodboldspiller, kåret af DBU 

Kilde:

Årets kvindelige talent
DBU kårer hvert år "Årets Kvindelige Talent" ved Dansk Fodbold Award.

Kilde:

Referencer

Se også 
 Årets Fodboldspiller i Danmark i herrefodbold.

Eksterne henvisninger 
 Spillerforeningen's hjemmeside

Kåringer i dansk fodbold